[{"text_idx": "#000002", "text": "Alboka Abesbatzak kontzertua emango du Luberri koruarekin batera. Lasarte-Oriako taldeak Erdi Aroko eta Errenazimenduko musika lehiaketa batean parte hartuko du apirilean, Obanosko Misterioa fundazioak antolatzen duen Arnotegui izenekoan; bertan abestuko duen egitarauaren zati bat aurkeztuko du Donostiako emanaldian."}, {"text_idx": "#000003", "text": "Etziko emanaldia Alboka eta Luberri aurrera eramaten ari diren elkartrukeko bigarrena izango da. Eguberrietan izan zen lehenengoa, donostiarrak San Pedro parrokiara etorri zirenean."}]